Diari Oficial de la Generalitat Valenciana


Sumari del DOGV 390, del 11-06-1986 (1986/806453)

RESOLUCIÓ de 25 d'abril de 1986, de la Conselleria de Cultura, Educació i Ciència, per la qual es convoca el Primer Concurs d'Innovació Educativa.
--------------------------------------------------------------------------------------------------------------------------------------------------

### Dades del document

Número de DOGV
:   390

Data del DOGV
:   11-06-1986

Secció del DOGV
:   ALTRES DISPOSICIONS

Número del document
:   1986/806453


Data del document
:   25-04-1986

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 25 d'abril de 1986, de la Conselleria de Cultura, Educació i Ciència, per la qual es convoca el primer Concurs d'Innovació Educativa.  
Aconseguir l'escola valenciana requereix, entre d'altres elements. l'inseriment de l'ensenyament en la realitat social i cultural. En aquesta tasca es palesa la necessitat d'un aprofundiment en la renovació dels mètodes i dels materials didàctics, així com la urgència de potenciar el valencià com a llengua vehicular d?ensenyament on la realitat sociolingüística ho requeresca.   
Aquest objectiu tan sols podrà aconseguir-se si es produeix un concurs d?esforços per la innovació educativa. la qual ha d'estar potenciada per la Generalitat Valenciana.   
Es per això que resolc:   
Primer  
Convocar el I Concurs d?innovació Educativa d'acord amb les bases que s'hi adjunten.   
Segon  
Destinar al I Concurs d?innovació Educativa la quantitat de cinc milions de pessetes, dels quals, dos milions quatre-centes mil pessetes (2.400.000) aniran amb càrrec a l'aplicació pressupostària 49.05.434.0.099, i dos milions sis-centes mil pessetes (2.600.000) ho faran amb càrrec a l'aplicació 72.07.727.0.034.   
València, 25 d'abril de 1986.   
El Conseller de Cultura, Educació i Ciència,  
CEBRIA CISCAR I CASABAN  
I. BASES DEL PRIMER CONCURS D'INNOVACIO EDUCATIVA  
1. El Concurs es convoca en quatre modalitats:  
1.1. Llibre de la comarca.  
1.2. Llibre de la localitat.  
1.3. Materials didàctics.  
1.4. Experiències d'innovació educativa en valencià.  
2. El termini de presentació de sol·licituds es clourà el 31 de juliol de 1986.  
3. Les sol·licituds es dirigiran a l'Honorable Sr. Conseller de Cultura, Educació i Ciència i s'adreçaran a la Conselleria de Cultura, Educació i Ciència. Gabinet d'Us i Ensenyament del Valencià. Avinguda Campanar, 34, 46023-València. A la sol·licitud caldrà adjuntar, en cada modalitat, els elements que en les bases específiques s'assenyalen.  
4. La Comissió avaluadora dels treballs presentats a concurs serà anomenada pel Gabinet d'ús i Ensenyament del Valencià.  
5. Els materials i projectes que es presenten a concurs seran avaluats segons l'ordre de presentació de les sol·licituds, sense que es requeresca que haja conclòs el termini de presentació.  
6. El Gabinet d'Us i Ensenyament del Valencià, a proposta de la Comissió Avaluadora decidirà la concessió de l'ajut i ho comunicarà als sol·licitants, indicant els requisits que cal acomplir per tal que l'ajut siga lliurat.  
II. BASES ESPECIFIQUES DEL CONCURS "LLIBRE DE LA COMARCA"  
1. L'objectiu de l'ajut és minvar el preu de cost en l'edició de llibres de comarca. S'atorga al promotor o promotors de l'edició.  
2. Podran presentar sol·licitud les entitats locals promotores de l'edició del llibre de la comarca.  
3. A la sol·licitud cal adjuntar:  
3. 1. Original de "llibre de la comarca".  
3.2. Pressupost d'edició (característiques de l'edició, el seu cost i el preu de venda compromès).  
4. El llibre de la comarca ha d'acomplir els requisits bàsics següents:  
4.1. Estar escrit en valencià.  
4.2. Adequar-se als programes renovats del Cicle Mitjà d'EGB.  
5. Com a norma general l'ajut no superarà les 800.000 pessetes.  
III. BASES ESPECIFIQUES DEL CONCURS "LLIBRE DE LOCALITAT"  
1. L'objectiu de l'ajut és potenciar l'elaboració de llibres de localitats, i s'atorga a l'autor o autors d'ells.  
2. Podran presentar sol·licituds l'autor o autors dels llibres.  
3. A la sol·licitud cal adjuntar:  
Original de "llibre de localitat", explicant el nivell o nivells educatius als quals s'adreça, bé siga d'EGB o bé d'Ensenyament mitjà.  
4. El llibre de la localitat ha d'acomplir els requisits bàsics següents:  
4.1. Estar escrit en valencià.  
4.2. Adequar-se al nivell educatiu al qual va dirigit.  
5. Com a norma general l'ajut serà de 200.000 pessetes.  
6. La Conselleria de Cultura, Educació i Ciència podrà, fora de l'objectiu del concurs, gestionar o afavorir l'edició dels llibres que estime de gran utilitat.  
IV. BASES ESPECIFIQUES DEL CONCURS "MATERIALS DIDACTICS"  
1. L'objectiu de l'ajut és potenciar l'elaboració de material didàctic per a l'ensenyament del i en valencià, i s'atorga a l'autor o als autors.  
2. Podran presentar sol·licituds l'autor o autors del material didàctic.  
3. A la sol·licitud cal adjuntar:  
El Projecte del material didàctic, explicant el nivell educatiu al qual s'adreça, bé siga d'EGB o bé d'Ensenyament Mitjà.  
4. El material didàctic per al qual se sol·licita l'ajut podrà ser:  
4.1. Material per a l'aprenentatge del valencià.  
4.2. Material per a l'ensenyament en valencià.  
5. Com a norma general l'ajut serà d'un màxim de 200.000 pessetes.  
6. La Conselleria de Cultura, Educació i Ciència podrà convenir amb l'autor o autors, si així ho estimés, l'edició del material.  
V. BASES ESPECIFIQUES DEL CONCURS "EXPERIENCIES D'INNOVACIO EDUCATIVA EN VALENCIA"  
1. L'objectiu de l'ajut és potenciar la realització d'experiències d'innovació educativa en valencià i l'elaboració de projectes d'investigació referent a l'ensenyament en valencià.  
L'ajut s'atorga per tal que puga dur-se a terme el projecte.  
2. Podran presentar sol·licitud els autors del projecte o els qui vulguen dur-lo a terme.  
3. A la sol·licitud cal adjuntar:  
3.1. El projecte d'innovació educativa o d'investigació.  
3.2. El pressupost per tal de dur-lo a terme.  
4. Com a norma general l'ajut no superarà les 200.000 pessetes. Tot i amb això podrà incrementar-se si el Gabinet d'Ús i Ensenyament del Valencià així ho estimarà.